આદિવાસી સમાજના પ્રશ્નોને વાચા આપતા ગુજરાતી મેગેઝિન ’આદિલોક’ના તંત્રી અને ગુજરાત યુનિવર્સીટીના ગુજરાતી વિભાગના અધ્યાપક ડૉ. આનંદ વસાવા આદિવાસી સમાજના પ્રશ્નોની વિસ્તૃત છણાવટ કરતા જણાવે છે કે, ’સમગ્ર આદિવાસી પટ્ટામાં હાલ જમીન, શિક્ષણ, બેરોજગારી, ગરીબી જેવા વર્ષોથી ચાલ્યા આવતા પ્રશ્નો સિવાય જો સૌથી મોટો કોઈ પ્રશ્ન પેદા થયો હોય તો તે આદિવાસી સિવાયની કેટલીક બિન આદિવાસી જાતિઓ જેવી કે ચારણ, રબારી, ભરવાડ વગેરેને ગેરબંધારણીય રીતે અનુસૂચિત જનજાતિમાં ભેળવવાનો છે.